מוחמד חאג'-יחיא

מוחמד מחמוד חאג'-יחיא (בערבית:  محمد حاج يحيى; נולד ב-1957 בטייבה) הוא חוקר ופרופסור מן המניין המכהן בקתדרה על-שם גורדון בראון בבית הספר לעבודה סוציאלית ולרווחה חברתית ע"ש פאול ברוואלד, באוניברסיטה העברית בירושלים.

ביוגרפיה 
חאג' יחיא נולד בטייבה, למשפחה ערבית-מוסלמית. הוא סיים את לימודי תואר בוגר והמוסמך באוניברסיטה העברית בירושלים, וסיים דוקטורט בעבודה סוציאלית באוניברסיטת מינסוטה בשנת 1991. לימד עבודה סוציאלית באוניברסיטת בית לחם ובאוניברסיטת אל-קודס. משנת 1994 החל ללמד באוניברסיטה העברית ובשנת 2004 מונה לפרופסור חבר. בשנת 2010, מונה לדרגת פרופסור מן המניין. בשנת 2009 העניקה לו אוניברסיטת מינסוטה פרס על מנהיגות מצטיינת.

חאג' יחיא נחשב כפורץ דרך בתחומי המחקר העיקריים שלו והם אלימות נגד נשים, פגיעה בילדים והזנחתם, המשפחה הערבית בתהליכי מעבר ושינוי, השלכות חשיפתם של ילדים ובני נוער לאלימות בקהילה ולאלימות פוליטית, גורמי החוסן הממתנים את ההשלכות הללו וההקשר הסוציו-תרבותי של החינוך לעבודה סוציאלית.

בשנת 2021 נבחר לאקדמיה הלאומית הישראלית למדעים.

קישורים חיצוניים 

 אודות באתר אוניברסיטת מינסוטה
 הטיפול בנשים מוכות מחברות קולקטיביסטיות צריך להיות מותאם לחברה בה הן חיות
 אלימות נגד נשים, המקרה של החברה הפלסטינית, פרופ' מוחמד חאג' יחיא

הערות שוליים

ערבים ישראלים
סגל האוניברסיטה העברית בירושלים: עבודה סוציאלית
מוסלמים
טייבה: אישים
חברי האקדמיה הלאומית הישראלית למדעים
בוגרי האוניברסיטה העברית בירושלים
בעלי תואר דוקטור מאוניברסיטת מינסוטה
חוקרי עבודה סוציאלית
ישראלים שנולדו ב-1957